તેમણે વધુમાં જણાવ્યું કે '૧૦૦ વર્ષ જૂની સંસ્થા જે મૂલ્યોનો દાવો કરી શકે છે તેને સાકાર કરતા આ ભવ્ય અને વિશિષ્ઠ નવી ટી લોંજનો કન્સેપ્ટ અને ડિઝાઈન આંતરરાષ્ટ્રીય સ્તરના આર્કિટેક્ટ દ્વારા તૈયાર કરવામાં આવ્યો છે. આ એક ખૂબ જ પડકારજનક કામગીરી હતી અને ચા પ્રેમીઓ ચોક્કસપણે આ અટપટી સમતુલાની કદર કરશે. ટી લોંજમાં ૮૦ થી વધુ પ્રકારની નેશનલ અને ઈન્ટરનેશનલ ચા અને નવા યુગના આહાર પ્રેમીઓની આરોગ્યને તથા સતત બદલાતી જતી રૃચી અને સ્વાદને ધ્યાનમાં રાખીને સેલિબ્રિટી શેફસ દ્વારા વિચારપૂર્વક ડિઝાઈન કરવામાં આવેલ ૧૦૦ થી વધુ ભારતીય અને કોન્ટીનેન્ટલ સ્નેક્સ પિરસાશે. ઉપરાંત વાઘબકરી ચાના ચાહકો અહીં તેમની મનગમતી તમામ વાઘબકરી ટી બ્રાન્ડઝ ખરીદી પણ શકશે.